kalixlouiis/myanmar-wikipedia-corpus huggingface dataset:
ဤသို့ ၁၆-ကြိမ် အမြွှာမွေးဖွားသောအခါ ၃၂-ယောက်သော သားတော် သမီးတော်တို့ ဖြစ်လာကြသည်။
ထိုသားသမီးတို့အား အာရာမ်ဥယျာဉ်, နေရာအရပ်နှင့် အခြံအရံ, စည်းစိမ်တို့ကို ပေးဖို့ရန်မြို့နေရာ မလောက်၍ ၃-ကြိမ်တိုင်တိုင် တစ်ဂါဝုတ်ခြား တစ်ဂါဝုတ်ခြား မြို့ကိုချဲ့ရသောကြောင့် “ဝေသာလီ”ဟု ခေါ်တွင်ကြပြန်သည်။
ဤသို့ ဝဇ္ဇီ, လိစ္ဆဝီ, ဝေသာလီ-ဟု အမည်(၃) မျိုး ရလေသည်။
(မ၊ဋ္ဌ၊၁၊၃၂၅-၇။
ခုဒ္ဒက၊ဋ္ဌ၊၁၃၃-၅။
ဥဒါန၊ဋ္ဌ၊၁၆၄။
သုတ္တနိ၊ဋ္ဌ၊၁၊၂၆၃-၅။
သာရတ္ထ၊၂၊၁၆၉-၇၂)။
တိပိဋကအဘိဓာန် အတွဲ-၁၈ ကိုးကား ကဏ္ဍ:ဗုဒ္ဓဝင် ပုဂ္ဂိုလ်များ။
thumb|Aerial photograph of center area in 2021 ခယောတနဘဲ (京田辺市, Kyōtanabe-shi) သည် ဂျပန်နိုင်ငံ၊ ကျိုတိုစီရင်စု၏ တောင်ဘက်ပိုင်းတွင် တည်ရှိသည့် မြို့တစ်ခု ဖြစ်သည်။
ဤမြို့သည် ၂၀၂၃ ခုနှစ် စက်တင်ဘာလ ၁ ရက်နေ့အချက်အလက်များအရ လူဦးရေ ၇၁,၇၅၇ ဦး၊ အိမ်ထောင်စု ၃၁,၅၅၅ ခု ရှိသည်။
လူဦးရေသိပ်သည်းဆသည် တစ်စတုရန်းကီလိုမီတာလျှင် ၁၇၀၀ ဦး နေထိုင်ကြသည်။
မြို့၏ စုစုပေါင်းဧရိယာသည် ၄၂.၉၂ စတုရန်းကီလိုမီတာ (၁၆.၅၇ စတုရန်းမိုင်) ရှိသည်။
ပထဝီသွင်ပြင် ခယောတနဘဲသည် ကျိုတိုစီရင်စု၏ တောင်ဘက်တွင် တည်ရှိသည်။
အိုဆာကာစီရင်စု၊ နာရစီရင်တို့နှင့် နယ်နိမိတ်ချင်း ထိစပ်နေသည်။
ဤသုံးမြို့သည် ခန်ဆိုင်းဒေသ၏ ယဉ်ကျေးမှုနှင့် ပညာရေးသုတေသနမြို့များ ဖြစ်ကြသည်။
ခယောတနဘဲမြို့သည် ခုဇဂဝမြစ်နှင့် အိခိုမတောင်များအကြားတွင် တည်ရှိသည်။
ခိဇဂဝမြစ်သည် မြို့၏ အရှေ့ဘက်ပိုင်းကို မြောက်မှတောင်သို့ ဖြတ်သန်းကာ စီးဆင်းသည်။
အိခိုမတောင်များသည် မြို့၏ အနောက်ဘက်တွင် တည်ရှိသည်။
အနီးအနားရှိ မြို့ပြများ ကျိုတိုစီရင်စု Yawata Jōyō Kizugawa Tsuzuki District (Ide) Sōraku District ( Seika) အိုဆာကာစီရင်စု Hirakata နာရစီရင်စု Ikoma ရာသီဥတု ခယောတနဘဲသည် စိုထိုင်းသည့်ရာသီဥတုရှိပြီး အပူချိန်နှင့် မိုးရွာသွန်းခြင်းတို့သည် ရာအသီအလိုက် အပြောင်းအလဲများ ဖြစ်ပေါ်သည်။
နွေရာသီတွင် ပူပြင်းကာ စိုထိုင်းပြီး ဆောင်းရာသီတွင် ဆီနှင်းများကျဆင်းကာ အလွန်အေးသည်။
ခယောတနဘဲ၏ နှစ်ပတ်လည်ပျမ်းမျှအပူချိန်သည် ၁၅.၃ ဒီဂရီစင်တီဂရိတ် (၅၉.၅ ဒီဂရီဖာရင်ဟိုက်) ဖြစ်သည်။
ဇွန်လသည် အစိုစွတ်ဆုံးလဖြစ်သည်။
အပူချိန်များသည် ဧပြီလတွင် အမြင့်ဆုံးဖြစ်ပြီး ၂၇.၅ ဒီဂရီစင်တီဂရိတ် (၈၁.၅ ဒီဂရီဖာရင်ဟိုက်) ရှိသည်။
အပူချိန်အနိမ့်ဆုံးမှာ ဇန်နဝါရီလဖြစ်ပြီး ၄.၁ ဒီဂရီစင်တီဂရိတ် (၃၉.၄ ဒီဂရီဖာရင်ဟိုက်) ဖြစ်သည်။
စံချိန်တင်မှတ်တမ်းများအနေဖြင့် ၂၀၀၇ ခုနှစ်၊ ဩဂုတ်လ ၁၆ ရက်နေ့တွင် ၃၉.၀ ဒီဂရီစင်တီဂရိတ် (၁၀၂.၂ ဒီဂရီဖာရင်ဟိုက်) ရှိခဲ့ပြီး အနိမ့်ဆုံးအပူချိန်မှာ ၁၉၈၁ ခုနှစ်၊ ဖေဖော်ဝါရီလ ၂၇ ရက်နေ့တွင် အနှုတ် ၆.၈ ဒီဂရီစင်တီဂရိတ် (၁၉.၈ ဒီဂရီဖာရင်ဟိုက်) ရှိခဲ့သည်။
လူဦးရေဆိုင်ရာ ဂျပန်နိုင်ငံ၏ လူဦးရေစာရင်းအချက်အလက်များအရ ၂၀၂၀ ခုနှစ်တွင် ခယောတနဘဲရှိ လူဦးရေမှာ ၇၃.၇၅၃ ဦး ရှိသည်။
လွန်ခဲ့သည့်ရာစုနှစ်ကာလအတွင်းတွင် မြို့ရှိလူဦးရေသည် ခုနစ်ဆတိုးတက်လာခဲ့သည်။
၁၉၂၀ ခုနှစ်မှ စတင်ကာ မြို့၏ လူဦးရေသည် မြင့်တက်လာခဲ့ပြီး ၂၀ ရာစုနောက်ပိုင်းကာလများတွင် အထူးသဖြင့် မြန်ဆန်သည့်နှုန်းထားဖြင့် မြင့်တက်ခဲ့သည်။
သမိုင်းကြောင်း ခယောတနဘဲ သည် ရှေးခေတ်ယာမရှိရိုပြည်နယ်၏ အစိတ်အပိုင်းတစ်ခု ဖြစ်ခဲ့သည်။
ခယောတနဘဲသည် ဘုရင်ခဲတိုင်းလက်ထက် ခိုဖွန်းခေတ်ကာလတွင် တခဏတာ ဂျပန်နိုင်ငံ၏ မြို့တော်ဖြစ်ခဲ့သည်။
ဘုရင်ကြီးသည် ၅၁၁ ခုနှစ်မှ ၅၁၈ ခုနှစ်အထိ ဆွတ်ဆွတ်ခိနန်းတော်တည်ရှိရာတွင် နေထိုင်ခဲ့ကြသည်။
တနဘဲရွာကို ၁၈၈၉ ခုနှစ်၊ ဧပြီလ ၁ ရက်နေ့တွင် ကျိုတိုစီရင်စု၊ ဆွတ်ဇုခိခရိုင်တွင် တည်ထောင်ခဲ့သည်။
၁၉၀၆ ခုနှစ်၊ အောက်တိုဘာလ ၁၂ ရက်နေ့တွင် မြို့အဖြစ်သို့ ပြောင်းလဲခဲ့သည်။
၁၉၉၇ ခုနှစ်၊ ဧပြီလ ၁ ရက်နေ့တွင် တနဘဲကို မြို့ကြီးအဖြစ်သို့ အဆင့်မြှင့်တင်သတ်မှတ်ခဲ့ပြီး ယဝတပြီးနောက်တွင် ကျိုတိုစီရင်တွင် ၁၂ ခုမြောက် မြို့ကြီးဖြစ်သည်။
ဂျပန်တစ်နိုင်ငံလုံးအတိုင်းအတာအနေဖြင့် ၆၆ ခုမြောက်မြို့တော် ဖြစ်သည်။
ဝခယာမစီရင်စုရှိ တနဘဲနှင့် ရောထွေးမှုမရှိစေရန် အမည်၏ ရှေ့တွင် ကျိုတိုစီရင်စုတွင် တည်ရှိသည့်အတွက် “ခယော” ဟူသည့် စကားလုံးကို ထည့်သွင်းလိုက်ကာ “ခယောတနဘဲ” ဟု အမည်သတ်မှတ်ခဲ့သည်။
အုပ်ချုပ်မှု ခယောတနဘဲတွင် အုပ်ချုပ်မှုအတွက် မြို့တော်ဝန်ကောင်စီတစ်ခုရှိသည်။
၎င်းမြို့တော်ဝန်ကောင်စီသည် မြို့တော်ဝန်ကို တိုက်ရိုက်ရွေးချယ်တင်မြှောက်ပြီး အဖွဲ့ဝင် ၂၀ ဦးပါဝင်သည့် မြို့တော်ဥပဒေပြုလွှတ်တော်ကောင်စီလည်း ပါဝင်သည်။
ကျိုတိုစီရင်စုံညီအစည်းအဝေးများသည် ခယောတနဘဲသည် ကျိုတိုစီရင်စု၊ ဆွတ်ဇုခိခရိုင်ရှိ မြို့နယ်များနှင့်အတူ အဖွဲ့ဝင်နှစ်ဦး တက်ရောက်သည်။
စီးပွားရေး ခယောတနဘဲသည် ကုန်သွယ်မှု၊ စိုက်ပျိုးရေးနှင့် အသေးစားထုတ်လုပ်မှုလုပ်ငန်းများ စသည်တို့ကို လုပ်ကိုင်ကြသည်။
ဆွတ်ဘခိမိုတိုချိန်းကုမ္ပဏီ၊ ဒိုင်းနစ်ပွန်ပုံနှိပ်လုပ်ငန်းနှင့် မဲအိဂျိ (Meiji) ကုမ္ပဏီများသည် ခယောတနဘဲတွင် စက်ရုံများ ရှိကြသည်။
ပညာရေး ကောလိပ်နှင့် တက္ကသိုလ်များ ဒိုရှိရှအမျိုးသမီးတက္ကသိုလ် ဒိုရှိရှအမျိုးသမီးဂျူနီယာကောလိပ် မူလတန်းနှင့် အလယ်တန်းပညာရေး ခယောတနဘဲတွင် အစိုးရမူလတန်းကျောင်း (၉) ခု၊ အစိုးရအလယ်တန်းကျောင်း (၃) ခုကို ဖွင့်လှစ်ထားသည်။
အစိုးရအထက်တန်းကျောင်းတစ်ခု ရှိသည်။
ပုဂ္ဂလိကပိုင်အလယ်တန်းကျောင်းတစ်ခုနှင့် အထက်တန်းကျောင်းတစ်ခု ရှိသည်။
ပို့ဆောင်ဆက်သွယ်ရေး ရထားလမ်းများ ကားလမ်းများ ခရီးသွားနေရာများ အိုးဆုမိခုရုမဇုခခိုဖွန်း - နိုင်ငံတော်၏ သမိုင်းဝင်နေရာ ထင်ရှားသူများ ခန်းဂျိတခအို - အပြေးနည်းပြနှင့် ယခင်တာဝေးအပြေးသမားဟောင်း (၁၀,၀၀၀ မီတာ) တခုယမုဂုရုမ - ယခင်ဘောလုံးကစားသမားဟောင်း အခိနရိခဝဇုရ - ဘောလုံးသမား (အိုးမိယအာဒိဂျ, J2 League) မက်ဟမ်ဖီလ် - ပြေးခုန်ပစ်အားကစားသမား မိုမိုဟိရအိ - အဆိုတော်, အကသမား, မော်ဒယ်, MC, တောင်ကိုရီးယားအမျိုးသမီးအုပ်စု Twice ၏ အဖွဲ့ဝင် ပြင်ပလင့်များ Kyotanabe City official website Kyotanabe City official website ကိုးကား ကဏ္ဍ:ကျိုတိုစီရင်စုရှိ မြို့များ။
မာဆော့ပါဇက်ရှ်ကီရမ် ( (၂၉ စက်တင်ဘာ ၁၉၅၄ ဖွား) သည် အီရန်နိုင်ငံရေးသမား နှင့် နှလုံးခွဲစိတ်ဆရာဝန် ဖြစ်သည်။
၂၀၂၄ ခုနှစ် မေ ၁၉ ရက်က ရဟတ်ယာဉ်ပျက်ကျမှုဖြင့် သမ္မတ ဧဘရာဟင် ရိုင်စီ သေဆုံးခဲ့ပြီးနောက် ကျင်းပသည့် အီရန်နိုင်ငံ၏ (၁၄) ကြိမ်မြောက် သမ္မတရွေးကောက်ပွဲ တွင် အနိုင်ရပြီး နိုင်ငံ၏ ၉ ဦးမြောက် သမ္မတ ဖြစ်လာသူဖြစ်သည်။
၂၀၂၄ ခုနှစ် ဇူလိုင်လ ၂၈ ရက်နေ့တွင် အီရန်သမ္မတအဖြစ် တရားဝင်ခန့်အပ်ခြင်းခံရသည်။
သူသည် အသက် ၆၉ နှစ်တွင် အီရန်သမ္မတရာထူးကို ရယူနိုင်သည့် ၉ ဦးမြောက် နှင့် အသက်အကြီးဆုံးသမ္မတ ဖြစ်ခဲ့သည်။
နိုင်ငံရေးဖြတ်သန်းမှု သူသည် နှလုံးခွဲစိတ်ဆရာဝန် အဖြစ် မှ နိုင်ငံရေးသမားသမား ဘဝ သို့ ၂၀၀၀ပြည့်နှစ် ပိုင်းကတည်းက ကူးပြောင်းလာသူ ဖြစ်သည်။
၂၀၀၁ ခုနှစ် တွင် အီရန်နိုင်ငံ ၏ ကျန်းမာရေးဝန်ကြီး အဖြစ် ခန့်အပ်ခံရပြီး ထိုတာဝန် ကို ၅နှစ်ကြာ ထမ်းဆောင်သည်။
နောက်ပိုင်း အီရန်ပါလီမန်အဖွဲ့ဝင် အဖြစ် ကူးပြောင်းခဲ့ပြီး ပြုပြင်ပြောင်းလဲရေးသမား အဖြစ် ရပ်တည်သည်။
ယင်းနောက် အီရန်လွှတ်တော် ၏ ဒုတိယဥက္ကဋ္ဌ အဖြစ် ၂၀၁၆ ခုနှစ် မှ ၂၀၂၀ပြည့်နှစ် အထိ တာဝန်ထမ်းဆောင်သည်။
သူသည် အီရန်နိုင်ငံ ၏ ၂၀၁၃ ခုနှစ် သမ္မတရွေးကောက်ပွဲတွင် ဝင်ရောက်ယှဉ်ပြိုင်ခဲ့သော်လည်း နုတ်ထွက်ခဲ့သည်။
ယင်းအပြင် ၂၀၂၁ ခုနှစ် ရွေးကောက်ပွဲတွင် ထပ်မံဝင်ရောက်ယှဉ်ပြိုင်ခဲ့သော်လည်း မအောင်မြင်ခဲ့ပေ။
၂၀၂၄ ခုနှစ် ရွေးကောက်ပွဲ အရောက် တွင် အီရန်နိုင်ငံ မဲဆန္ဒရှင် သန်း ၃၀ ကျော် ၏ ၅၃ ဒသမ ၃ရာခိုင်နှုန်း မဲရလဒ် ဖြင့် ပြိုင်ဘက် သဘောထားတင်းမာသည့် ရှေးရိုးစွဲဝါဒီ ဆာအိ ဂျလေလီ ကို အနိုင်ရပြီး အီရန်သမ္မတအဖြစ် တရားဝင်ခန့်အပ်ခြင်းခံရသည်။
၂၀၂၄ ခုနှစ် ဇူလိုင်လ ၃၀ ရက်နေ့ တွင် တီဟီရန်မြို့ရှိ အီရန်လွှတ်တော်၌ အီရန်အစ္စလာမ်မစ်သမ္မတနိုင်ငံ သမ္မတသစ် အဖြစ် မစ္စတာမာဆော့ပါဇက်ရှ်ကီရမ် က ကျမ်းသစ္စာ ကျိန်ဆိုသည်။
ငယ်ဘဝ နှင့် ပညာရေး ၁၉၅၄ ခုနှစ် စက်တင်ဘာလ ၂၉ ရက်နေ့ တွင် အီရန်နိုင်ငံ ၌ မွေးဖွားခဲ့သည်။
အသက် ၁၉ နှစ်အရွယ် တွင် ဒီပလိုမာရရှိခဲ့ပြီး စစ်မှုထမ်းသည်။
ထိုအချိန်တွင် သူသည် ဆေးပညာကို စိတ်ဝင်စားလာကာ စစ်မှုထမ်းပြီးနောက် ဇာတိပြည်နယ်သို့ ပြန်၍ ဆေးကျောင်းတက်၍ အထွေထွေဆေးပညာဘွဲ့ဖြင့် ဘွဲ့ရခဲ့သည်။
အီရန်-အီရတ်စစ်ပွဲ (၁၉၈၀-၁၉၈၈) အတွင်း သူသည် တိုက်ခိုက်ရေးသမားနှင့် ဆရာဝန်အဖြစ် တာဝန်ယူကာ ရှေ့တန်းသို့ မကြာခဏ သွားရောက်ခဲ့သည်။
၁၉၈၅ ခုနှစ်တွင် အထွေထွေရောဂါကုသင်တန်းကို ပြီးဆုံးခဲ့ပြီး ဆေးကောလိပ်တွင် ဇီဝကမ္မဗေဒကို စတင်သင်ကြားခဲ့သည်။
စစ်ပြီးနောက် ဆေးသိပ္ပံတက္ကသိုလ်တွင် အထွေထွေခွဲစိတ်မှုအထူးပြုဖြင့် ပညာဆက်လက်သင်ကြားခဲ့သည်။
၁၉၉၃ ခုနှစ်တွင် အီရန်ဆေးသိပ္ပံတက္ကသိုလ်မှ နှလုံးခွဲစိတ်မှုဆိုင်ရာ အထူးပြုဘွဲ့ကို ရရှိခဲ့သည်။
နောက်ပိုင်းတွင် သူသည် နှလုံးခွဲစိတ်မှုဆိုင်ရာ ပါရဂူ တစ်ဦးဖြစ်လာကာ ၁၉၉၄ ခုနှစ်တွင် Tabriz ဆေးသိပ္ပံတက္ကသိုလ်၏ ဥက္ကဋ္ဌဖြစ်လာပြီး ငါးနှစ်ကြာ တာဝန်ထမ်းဆောင်ခဲ့သည်။
ပုဂ္ဂိုလ်ရေးဘဝ သူ၏ ဇနီးသည် မီးယပ်အထူးကုဆရာဝန် တစ်ဦး ဖြစ်သည်။
၁၉၉၃ ခုနှစ် တွင် ဇနီးဖြစ်သူ နှင့် သားထွေး တို့ ကားတိုက်မှုဖြင့် သေဆုံးသွားခဲ့သည်။
ကျန်ရှိသော သားနှင့်သမီးနှစ်ယောက်ကို တစ်ဦးတည်း ပြုစုပျိုးထောင်ခဲ့ပြီး နောက်အိမ်ထောင်မပြုခဲ့ပေ။
ကိုးကား ကဏ္ဍ:၁၉၅၄ မွေးဖွားသူများ ကဏ္ဍ:အီရန်နိုင်ငံ၏ သမ္မတများ ကဏ္ဍ:အီရန်နိုင်ငံ‌ရေးသမားများ။
အာယုကပ်ဟူသည် တည်နေရသော အသက်ကိုလိုက်၍ သတ်မှတ်အပ်သောကပ် ဖြစ်သည်။
(အာယု = အသက်) အသက်တရာတမ်းဖြစ်လျှင် အနှစ်တရာသည် အာယုကပ် တကပ်၊ တထောင်တမ်းဖြစ်လျှင် အနှစ်တထောင်သည် အာယုကပ် တကပ်ဖြစ်၏ဟု ဆိုလိုသည်။
မြတ်စွာဘုရားသည် အရှင်အာနန္ဒာအား “အာနန္ဒာ ငါဘုရားသည် ဣဒ္ဓိပါဒ်လေးပါးတို့ကို ပွါးများအပ်ပြီ၊ ငါဘုရားအလိုရှိလျှင် တကပ်လုံးသော်၎င်း အနည်းငယ်ပို၍သော်၎င်း တည်နေနိုင်သည်”ဟု မိန့်ကြားတော်မူရာ.... ကပ္ပအရမှာ အာယုကပ်ကို ယူရမည်၊ အာယုကပ်ဟူသည် ထိုထိုကာလ၌ လူတို့၏ အသက်တမ်းပမာဏပင် ဖြစ်သည်။
သို့ဖြစ်၍ ငါဘုရားအလိုရှိလျှင် အနှစ်တရာသော်၎င်း အနည်းငယ်ပို၍သော်၎င်း တည်နေနိုင်သည်ဟု ဟောတော်မူခြင်းဖြစ်ကြောင်း အဋ္ဌကနိပါတ် အင်္ဂုတ္တရအဋ္ဌကထာ၌ ဖွင့်ပြတော်မူသည်။
မဟာသီဝထေရ်ကမူကား.. ဘဒ္ဒကခေါ်သော မဟာကပ်ကို ယူရမည်ဟု ဆို၏။
(ထိုသို့ ဆိုတော်မူခြင်းမှာ ဘုရားအလောင်းတော်များ၏ နောက်ဆုံး ဘုရားဖြစ်သည့်ဘဝ ပဋိသန္ဓေကျိုးကို ဖြစ်စေသောကံသည် နှစ်ပေါင်းအသင်္ချေကြာအောင် အသက်ရှည်စေနိုင်သော အစွမ်းသတ္တိရှိ၏ဟု နှလုံးသွင်းတော်မူပြီးလျှင် မြတ်စွာဘုရားတို့၏ အာယုသင်္ခါရခေါ်သော ဇီဝိတသန္တာန် အဆက်ပြတ်မသွားအောင် ပြုပြင်စောင့်ထိန်းပေးနိုင်သည့် အာယုပါလကဖလသမာပတ်တော်သည် ဇီဝိတ၏ ဘေးရန်တို့ကို ပယ်ရှားဟန့်တား ထားနိုင်ကြောင်း ပါဠိတော်၌ လာသောကြောင့် မိန့်ကြားခြင်း ဖြစ်သည်။
) ထိုမထေရ်၏ဝါဒကို အဋ္ဌကထာဆရာတော်တို့က လက်မခံကြပေ။
ဝိနယ စူဠဝဂ္ဂပါဠိတော် သံဃဘေဒကက္ခန္ဓက၌ “သံဃာကို သင်းခွဲသောသူသည် ငရဲ၌ဖြစ်၍ တကပ်ပတ်လုံး ကျက်ရ၏”ဟု ဟောတော်မူသည်။
ထိုကပ်သည် အဝီစိငရဲဘုံသားတို့၏ အာယုကပ်ပင်ဖြစ်ကြောင်း ၎င်းအဋ္ဌကထာ၌ ဖွင့်ဆိုသည်။
ထိုအဝီစိငရဲဘုံသားတို့၏ အာယုကပ်သည် မဟာကပ်ကြီးကို အပုံရှစ်ဆယ်ပုံလျှင် တပုံစာကာလနှင့် ညီမျှသည်ဟူ၍ တေရသကဏ်ခေါ်သော ဝိနည်းဋီကာကြီး၌ ဖွင့်ပြသည်။
ထိုဋီကာကြီး၌ပင် အပုံရှစ်ဆယ်၏ တပုံစာကာလကို အန္တရကပ်ဟူ၍ အမှတ်အသားပြုအပ်ကြောင်း အထူးဖွင့်ပြလျက်ရှိသည်။
ဤဋီကာကြီး၌ အပုံရှစ်ဆယ်၏ တပုံစာကာလကို အန္တရကပ် (အဝီစိငရဲဘုံသားတို့၏ အန္တရကပ်) ဟု ဖွင့်ပြသဖြင့် မဟာကပ်ကြီးတကပ်လျှင် အဝီစိငရဲဘုံသားတို့၏ အရေအတွက်အားဖြင့် အန္တရကပ် ရှစ်ဆယ်ရှိ၏ဟု အဓိပ္ပါယ်ကျရောက်သည်။
ဤစကားအရ ရှင်းလင်းဖော်ပြရန် ရှိသည်မှာ… ဆိုအပ်ပြီးသောအတိုင်း မဟာကပ်တကပ်မှာ အသင်္ချေယျလေးကပ်၊ အသင်္ချေယျတကပ်မှာ အန္တရကပ်ပေါင်း ခြောက်ဆယ့်လေးကပ်စီ ရှိသည်ဖြစ်၍ မဟာကပ် တကပ်လျှင် လူတို့အရေအတွက်အားဖြင့် အန္တရကပ်ပေါင်း (၂၅၆) နှစ်ရာငါးဆယ့်ခြောက်ကပ် ရှိသည်ဟု သိမှတ်ရာ၏။
ထိုနှစ်ရာငါးဆယ့်ခြောက်ကပ်ကို ရှစ်ဆယ်ဖြင့်စားလျှင် သုံးကပ်နှင့် ငါးပုံ့တပုံ (၃၁/၅) စီရ၏။
သို့ဖြစ်၍ လူတို့၏ အန္တရကပ်ပေါင်း သုံးကပ်နှင့် ငါးပုံ့တပုံသည် အဝီစိငရဲဘုံသားတို့၏ အန္တရကပ် တကပ်ဖြစ်၏။
(အဝီစိငရဲမှာ လူ့ပြည်၌ကဲ့သို့ တက်ကပ် ဆုတ်ကပ်ဟူ၍ မရှိ၊ အချိန်ရှိသမျှ ဒုက္ခဖိစီး ပျက်စီးဆင်းရဲ၍သာ နေရသဖြင့် လူ့ပြည်၌ကဲ့သို့ ဆုတ်ကပ်၏အဆုံးအဆုံး ဖြစ်ပွါးသော ကပ်ကြီးသုံးပါးဖြင့်လည်း ပိုင်းခြားရန် မလို။
ထိုအဝီစိငရဲဘုံသားတို့၏ အာယုကပ်ဖြစ်သည့် မဟာကပ်ကြီး၏ အပုံရှစ်ဆယ်မှ တပုံစာကာလသည်ပင် အန္တရကပ် တကပ်မည်တော့သည်။
သို့ဖြစ်၍ အဝီစိအန္တရကပ် တကပ်လျှင် လူတို့၏အန္တရကပ် သုံးကပ်နှင့် ငါးပုံ့တပုံ ရှိ၏ဟု ဆိုလိုသည်။
) ဤနည်းအရ အသင်္ချေယျတကပ်၌ လူတို့၏ အရေအတွက်အားဖြင့် အန္တရကပ် ခြောက်ဆယ့်လေးကပ်၊ အဝီစိငရဲဘုံသားတို့၏ အရေအတွက်အားဖြင့် အန္တရကပ် နှစ်ဆယ်ရှိ၏ဟု ဆိုနိုင်လေသည်။
သို့ဖြစ်သောကြောင့် အချို့ ပါဠိကျမ်းဂန်တို့မှာ အသင်္ချေယျတကပ်လျှင် အန္တရကပ် ခြောက်ဆယ့်လေးကပ် ရှိ၏။
အန္တရကပ် နှစ်ဆယ်ရှိ၏ဟူ၍လည်း ဆိုကြကြောင်း (ဝိသုဒ္ဓိမဂ်မဟာဋီကာ၊ ဋီကာကျော် စသည်တို့၌) ဖွင့်ပြသောအရာမှာ… စင်စစ် ဝါဒကွဲသည်မဟုတ်၊ လူတို့၏ အရေအတွက်နှင့် အဝီစိငရဲဘုံသားတို့၏ အရေအတွက်အားဖြင့် ရေတွက်ပုံနည်းချင်း ကွာခြားသောကြောင့်သာ (ခြောက်ဆယ်လေးနှင့် နှစ်ဆယ်) ကွာခြားနေသည်။
အချိန်ကာလချင်းမှာ အတူအမျှသာ ဖြစ်၏ဟု မှတ်ယူသင့်ပေ၏။
မှတ်ဖွယ်အထူးတရပ်မှာ... သမ္မောဟဝိနောဒနီမည်သော အဘိဓမ္မာဝိဘင်း အဋ္ဌကထာ ဉာဏဝိဘင်းအဖွင့်၌- “သံဃဘေဒက = (သံဃာကို သင်းခွဲသော) ကံသာလျှင် ကပ်ပတ်လုံး တည်စေနိုင်၏။
ကပ်တည်စ၌ဖြစ်စေ ကပ်အလယ်၌ဖြစ်စေ သံဃဘေဒကကံကိုပြု၍ အဝီစိငရဲသို့ ကျသွားလျှင် ကပ်ပျက်မှသာ လွတ်၏။
နက်ဖန် ကပ်ပျက်တော့မည်ဆိုလျှင် ယနေ့ သံဃာကိုသင်းခွဲ၍ ငရဲသို့ကျအံ့၊ တရက်သာခံရပြီး နက်ဖန်ပင် လွတ်မည်ဖြစ်၏၊ (သို့သော်) ဤသို့ပြုခြင်းကား မရှိနိုင်”ဟူ၍ ဖွင့်ပြ၏။
ဤစကားရပ်ကို အကြောင်းပြုကာ “သံဃဘေဒကကံသည် တကမ္ဘာလုံး ငရဲကျစေနိုင်၏၊ ကမ္ဘာပျက်မှသာလွတ်၏”ဟူ၍ ပြောဆိုမှတ်သားကြသူများလည်း ရှိသည်။
အမှန်မှာ… ထိုဝိဘင်း အဌကထာကြီး၌ ကပ္ပဋ္ဌိတိယော = (ကပ်ပတ်လုံး တည်စေနိုင်၏)ဟု သာမညသာ ဖွင့်ဆိုသည်၊ မဟာကပ္ပဋ္ဌိတိယော = (မဟာကပ်ပတ်လုံး တည်စေနိုင်၏)ဟု ဝိသေသ မဖွင့်ပြ။
ကပ္ပဋ္ဌိတိယော = (ကပ်ပတ်လုံး တည်စေနိုင်၏)ဟု ဖွင့်ခြင်းမှာလည်း “အာပါယိကော နေရယိကော၊ ကပ္ပဋ္ဌော သံဃဘေဒကော ၊ပ၊ သံဃံ သမဂ္ဂံ ဘိန္ဒိတွာ၊ ကပ္ပံ နိရယမှိ ပစ္စတိ”ဟူသော ဝိနယ စူဠဝဂ္ဂပါဠိတော်ကို အခြေခံထား၍ ဖွင့်ပြခြင်းဖြစ်သည်။
ထိုစူဠဝဂ္ဂအဋ္ဌကထာ၌ ကပ္ပအရ အာယုကပ်ကိုသာ ယူရမည့်အကြောင်း အရှင်မဟာဗုဒ္ဓဃောသ အဋ္ဌကထာဆရာ ကိုယ်တိုင်ကပင် “ကပ္ပန္တိ အာယုကပ္ပံ”ဟု ဖွင့်ပြထားသောကြောင့် သံဃဘေဒကကံကြောင့် အဝီစိငရဲ၌ခံရသော ကပ်၏အရ အာယုကပ်ကိုသာ ယူရာ၏၊ မဟာကပ်ခေါ်သော ကမ္ဘာကြီးကို မယူရာ။
အဘိဓမ္မာ ကထာဝတ္ထု အဋ္ဌကထာ (၁၃)ဝဂ် ကပ္ပဋ္ဌကထာအဖွင့်၌ “အပါယိကော နေရယိကော” စသော ပါဠိကို မဟာကပ်၏ အပုံရှစ်ဆယ်ပုံလျှင် တပုံစာအချိန်ကာလ (အဝီစိငရဲဘုံသားတို့၏) အာယုကပ်ကို ရည်ညွှန်း၍ ဟောကြားကြောင်း ဖွင့်ပြထားသည်။
မဟာဗုဒ္ဓဝင် ပထမတွဲ (ပဌမပိုင်း) မင်းကွန်းဆရာတော် ကိုးကား ကဏ္ဍ:ဗုဒ္ဓဘာသာ ဝေါဟာရများ ကဏ္ဍ:ပါဠိဝေါဟာရများ။
ဒိုရှိရှအမျိုးသမီးဂျူနီယာကောလိပ် (同志社女子大学短期大学部, Doshisha Joshi Daigaku Tanki Daigakubu) သည် ဂျပန်နိုင်ငံ၊ ကျိုတိုစီရင်စု၊ ခယောတနဘဲမြို့တွင် တည်ရှိသည့် ပုဂ္ဂလိကဂျူနီယာကောလိပ်တစ်ခု ဖြစ်သည်။
ပညာရေးဌာနများ ဂျပန်ဘာသာစကားနှင့် စာပေဌာန အင်္ဂလိပ်ဘာသာစကားဌာန သမိုင်းကြောင်း ၁၉၈၆ ခုနှစ်- ခယောတနဘဲမြို့တွင် ဂျူနီယာကောလိပ်အဖြစ် စတင်တည်ထောင်ခဲ့သည်။
၁၉၉၉ ခုနှစ် - ကျောင်းသားကျောင်းသူများလက်ခံခြင်း နောက်ဆုံးနှစ်ဖြစ်ခဲ့သည်။
၂၀၀၃ ခုနှစ် - ဂျူနီယာကောလိပ်ကို ရပ်နားခဲ့သည်။
ဒိုရှိရှတက္ကသိုလ် (同志社大学, Dōshisha daigaku) သည် ဂျပန်နိုင်ငံ၊ ကျိုတိုမြို့တွင် တည်ရှိသည့် ပုဂ္ဂလိကတက္ကသိုလ်တစ်ခုဖြစ်သည်။
၁၈၇၅ ခုနှစ်တွင် တည်ထောင်ခဲ့ပြီး ဂျပန်နိုင်ငံ၏ သက်တမ်းအရင့်ဆုံးသောအဆင့်မြင့်ပညာရေးတက္ကသိုလ်တစ်ခုဖြစ်ပြီး ကျောင်းဝင်း (၄) ခုတွင် ကျောင်းသားစုစုပေါင်း ၃၀,၀၀၀ ခန့်သည် ပညာသင်ကြားလျက်ရှိသည်။
ဤတက္ကသိုလ်သည် ဂျပန်နိုင်ငံ၏ အကောင်းဆုံးတက္ကသိုလ် (၃၀) ခုတွင် ပါဝင်သည်။
ထို့အပြင် ဂျပန်နိုင်ငံအနောက်ပိုင်း ခန်ဆိုင်းဒေသ၏ ထိပ်သီးပုဂ္ဂလိကတက္ကသိုလ်လေးခုအုပ်စုဖြစ်သည့် ခန်-ခန်-ဒိုး-ရိဆွတ် (関関同立) ၏ အဖွဲ့ဝင်တက္ကသိုလ်တစ်ခုလည်း ဖြစ်သည်။
ခန်-ခန်-ဒိုး-ရိဆွတ် တွင် ခန်ဆိုင်းတက္ကသိုလ်၊ ခန်ဆဲဂခုအင်းတက္ကသိုလ်နှင့် ရိဆွတ်မဲအိခန်တက္ကသိုလ်များလည်း ပါဝင်ကြသည်။
သမိုင်းကြောင်း left|Joseph Hardy Neesima ဒိုရှိရှတက္ကသိုလ်ကို ၁၈၇၅ ခုနှစ်တွင် ပရိုတက်စတင့်ခရစ်ယာန်ဘာသာ၏ ပညာရေးနည်းပြဖြစ်သူ နီးဂျိမဂျော (新島 襄, ဂျိုးဆက်ဟာဒီနီးစီးမ Joseph Hardy Neesima ဟုလည်း သိကြ) က ဒိုရှိရှအင်္ဂလိပ်ကျောင်းအဖြစ် တည်ထောင်ခဲ့သည်။
ခရစ်ယာန်ပညာရေးကို ဂျပန်နိုင်ငံတွင် တိုးမြှင့်ရန်ရည်ရွယ်ချက်ဖြင့် တည်ထောင်ခဲ့ခြင်း ဖြစ်သည်။
ငယ်ရွယ်သည့် နီးဂျိမသည် ဂျပန်နိုင်ငံသားများအပေါ် ပြင်ပထွက်ခွာသွားလာရန် ကန့်သတ်ထားသည့် အတားအဆီးများကို ကျော်ဖြတ်ကာ အမေရိကန်နိုင်ငံသို့ ၁၈၆၄ ခုနှစ်တွင် ပညာတော်သင် သွားခဲ့သည်။
သူသည် ဖီးလစ်အကယ်ဒမီ (Phillips Academy) နှင့် အမ်ဟတ်ကောလိပ် (Amherst College) တွင် ပညာသင်ကြားခဲ့ပြီး ၁၈၇၄ ခုနှစ်တွင် ဂျပန်နိုင်ငံသို့ ပြန်လာခဲ့သည်။
ပြန်လာခဲ့ပြီး နောက်တစ်နှစ်တွင် နီးဂျိမသည် ဒိုရှိရှကျောင်းကို တည်ထောင်ခဲ့သည်။
၁၈၇၅ ခုနှစ်မှ ၁၈၉၀ ခုနှစ်အထိ နီးဂျိမသည် ကျောင်းအုပ်အဖြစ် ဆောင်ရွက်ခဲ့သည်။
ဤတက္ကသိုလ်၏ အစောပိုင်းကာလများတွင် သင်ကြားရေးဆရာနှင့် စာရေးဆရာ ယာမာမိုတိုခခုမ Yamamoto Kakuma (1890–1892), ဆဲတိုဆိုင်းဘရ Seito Saibara (1899–1902), ခန်းခိချိခတအိုခ Kenkichi Kataoka (1902–1904)၊ ခိုတရိုရှိမိုမုရ Kotaro Shimomura (1904–1907). တိုခိအိုယောခိုအိ (Tokio Yokoi) , တဆုခဟရဒ (Tasuku Harada) နှင့် အဲဘိနဒန်းဂျော ( Ebina Danjo) တို့သည် ကျောင်းအုပ်များအဖြစ် ဆောင်ရွက်ခဲ့ကြသည်။
ကျောင်းဝင်းများ ဒိုရှိရှတက္ကသိုလ်သည် ကျိုတိုမြို့လယ်ရှိ အိမဒဲဂဝနှင့် ကျိတိုမြို့တောင်ဘက်ပိုင်းရှိ ခယောတနဘဲတို့တွင် အဓိကကျောင်ဝင်းနှစ်ခု တည်ရှိသည်။
အိမဒဲဂဝသည် ကျောင်း၏ ပင်မကျောင်းဝင်းဖြစ်သည်။
အိမဒဲဂဝကျောင်းဝင်းသည် ကျိုတိုဘုရင့်နန်းတော်ကို အပေါ်မှစီး၍ ကြည့်ရှုနိုင်သည့် ရှောခိုခုဂျိ၏ ကပ်လျက်တွင် တည်ရှိသည်။
အိမဒဲဂဝတွင် တည်ရှိသည့် ကျောင်းဆောင်ငါးခုသည် ဂျပန်နိုင်ငံ၏ ယဉ်ကျေးမှုအရအရေးပါသည့်အရာများအဖြစ် သတ်မှတ်ထားခြင်း ခံရသည်။
၎င်းအဆောက်အဦများတွင် ဒိုရှိရှပုံနှိပ်တိုက်နှင့် အမှတ်တရအဆောက်အဦတို့ ပါဝင်သည်။
ဤကျောင်းဝင်းတွင် အဓိကအားဖြင့် စာပေအနုပညာဘာသာရပ်၊ စီးပွားရေး၊ ဘာသာရေးဆိုင်ရာဘာသာရပ်များနှင့် ဥပဒေဘာသာရပ် စသည်တို့ကို အဓိကထား၍ သင်ကြားပေးသည်။
ကျောင်းသားများ ပညာသင်ကြားနိုင်သည့် နေရာအကျယ်အဝန်းသည် ၄၀,၀၀၀ စတုရန်းမီတာရှိသည်။
ခယောတနဘဲကျောင်းဝင်းကို ၁၉၈၆ ခုနှစ်တွင် ခယောတနဘဲမြို့တွင် ဆန်ဆိုင်းသိပ္ပံမြို့တော်၏ အစိတ်အပိုင်းတစ်ခုအဖြစ် ဖွင့်လှစ်ခဲ့သည်။
အကျယ်အဝန်း ၁၉၅ ဧက (၀.၇၉ စတုရန်းကီလိုမီတာ) ရှိပြီး အဓိကအားဖြင့် သိပ္ပံနှင့် အင်ဂျင်နီယာပညာရပ်များကို အဓိကသင်ကြားသည်။
၂၀၁၂ ခုနှစ်တွင် ကျောင်းဝင်းအသစ်ဖြစ်သည့် ခရဆုမကျောင်းဝင်းကို တည်ထောင်ခဲ့ပြီး ၎င်းကျောင်းဝင်းသည် အိမဒဲဂဝကျောင်းဝင်းမှ ခန့်မှန်းခြေ ၃၀၀ မီတာအကွာတွင် တည်ရှိသည်။
ခရဆုမကျောင်းဝင်းတွင် နိုင်ငံတကာပညာရေးအင်စတီကျု၊ နိုင်ငံတကာလေ့လာရေးကျောင်းနှင့် နိုင်ငံတကာနှင့် ဒေသတွင်းလေ့လာမှုစသည့်ဘာသာရပ်များကို သင်ကြားပေးလျက်ရှိသည်။
သင်ကြားပို့ချမှုများ ဒိုရှိရှတက္ကသိုလ်သည် ဘာသာရေးဆိုင်ရာလေ့လာမှု၊ စာပေ၊ စိတ်ပညာ၊ စီးပွားရေးလုပ်ငန်း၊ နိုင်ငံတကာလေ့လာရေး၊ ဥပဒေ၊ စီးပွားရေး၊ စည်းမျဉ်းနှင့် ထိမ်းသိမ်းမှု၊ ယဉ်ကျေးမှုနှင့် သတင်းအချက်အလက်သိပ္ပံ၊ သိပ္ပံနှင့် အင်ဂျင်နီယာပညာ၊ ဘဝနှင့် ဆေးသိပ္ပံ၊ ကျန်းမာရေးနှင့် အားကစားသိပ္ပံ၊ လူမှုရေးဘာသာရပ်များ စသည်တို့ကို ပို့ချသင်ကြားပေးလျက်ရှိသည်။
အိမဒဲဂဝနှင့် ခယောတနဘဲကျောင်းဝင်းများရှိ စာကြည့်တိုက်များတွင် စာအုပ်ရေပေါင်း ၂.၅ သန်းကျော် ရှိသည်။
မဟာဌာနများ ၂၀၁၃ ခုနှစ်အချက်အလက်များအရ ဒိုရှိရှတက္ကသိုလ်တွင် အချိန်ပြည့်ဝန်းထမ်း ၇၇၇ ဦး၊ အချိန်ပိုင်းဝန်ထမ်း ၁၄၁၁ ဦး ကျိုတိုမြို့ရှိ ကျောင်းဝင်းများတွင် တာဝန်ထမ်းဆောင်နေကြသည်။
ကျောင်းသားဘဝ အဖွဲ့အစည်းများ ပွဲတော်များ အားကစား ကျောင်းသားဟောင်းများ ရုပ်ပုံများ ပြင်ပလင့်များ ကိုးကား ကဏ္ဍ:ကျိုတိုစီရင်စုရှိ တက္ကသိုလ်နှင့် ကောလိပ်များ။
အသင်္ချေယျ လေးကပ်တို့တွင် ဝိဝဋ္ဋဋ္ဌာယီအသင်္ချေယျ ကပ်ဦးအစအခါ (တနည်း ကမ္ဘာဦးအခါ) လူတို့သည် အသက်အသင်္ချေ တည်နေကြရကုန်၏။
ကာလရှည်လျားလတ်သော် လောဘ ဒေါသစသော အကုသိုလ်တရားများ ဝင်ရောက်ဖျက်ဆီးသဖြင့် တဖြည်းဖြည်း နိမ့်ကျကာ အသက် ဆယ်နှစ်တမ်းတိုင်အောင် ဆုတ်ယုတ်လာ၏။
ဤသို့ ဆုတ်ယုတ်လာသော အချိန်ကာလကို ပါဠိလို ဟာယနကပ္ပ = မြန်မာလို ဆုတ်ကပ်ဟု ခေါ်၏။
တဖန် ဆယ်နှစ်တမ်းမှ မေတ္တာဗြဟ္မစိုရ် ကုသိုလ်တရားများ ဝင်ရောက်ချီးမြှောက်သဖြင့် သားစဉ်မြေးဆက် တဆတက် တဆတက် တိုးတက်ကာ အသက် အသင်္ချေယျတိုင်အောင် ရှည်သွားကြပြန်၏။
ဤသို့ ဆယ်နှစ်တမ်းမှ အသင်္ချေယျတမ်းတိုင်အောင် ရှည်မြင့်လာသော အချိန်ကာလကို ပါဠိလို ဝဍ္ဎနကပ္ပ = မြန်မာလို တက်ကပ်ဟု ခေါ်၏။
(ဤဆုတ်ကပ် တက်ကပ် နှစ်ရပ်အကြောင်းကို အကျယ်သိလိုမူကား ပိဋကမြန်မာပြန် ဒီဃနိကာယ် ၃-ပါထိကဝဂ် ၃-စက္ကဝတ္တိသုတ်၌ ကြည့်ရှုမှတ်ယူကြရာ၏။
) ဤသို့လျှင် လူတို့၏ အသက်တမ်းသည် ဆယ်နှစ်တမ်းနှင့် အသင်္ချေယျတမ်း ကုသိုလ်တရား ပွါးသောအခါ တက်၍ အကုသိုလ်တရား ဖိစီးသောအခါ ဆုတ်ယုတ်လျက် တက်ချီဆုတ်ချီ ဖြစ်၍နေ၏။
ဤသို့ အသက်တမ်း တက်ကပ်နှင့် ဆုတ်ကပ် တစုံကို အန္တရကပ် တကပ်ဟု ခေါ်၏။
အန္တရကပ် သုံးမျိုး ကမ္ဘာဦးအခါမှာကား အသင်္ချေယျကပ်ကစ၍ ဆယ်နှစ်တမ်း ရောက်လျှင်ပင် ကပ်အပြောင်းအလဲဖြစ်ရ၏။
ဆုတ်ယုတ်၍လာရာ၌ လောဘအထူးလွှမ်းမိုး၍ ဆုတ်ယုတ်လာရခြင်းဖြစ်လျှင် အဆုံးသတ် ခုနစ်ရက်အတွင်းမှာ “ငတ်မွတ်ခြင်းဘေးကြီး” ကျရောက်၍ မကောင်းသူတွေမှန်သမျှ သေကျေပျက်စီးကြရ၏။
ထိုကပ်ကို ဒုဗ္ဘိက္ခန္တရကပ်ဟူ၍ ခေါ်၏။
ဆုတ်ယုတ်၍လာရာ၌ မောဟအထူးလွှမ်းမိုး၍ ဆုတ်ယုတ်လာရခြင်းဖြစ်လျှင် အဆုံးသတ် ခုနစ်ရက်အတွင်းမှာ “ရောဂါဆိုးဘေးကြီး” ကျရောက်၍ မကောင်းသူတွေမှန်သမျှ သေကျေပျက်စီးကြရ၏။
ထိုကပ်ကို ရောဂန္တရကပ်ဟူ၍ ခေါ်၏။
ဆုတ်ယုတ်၍လာရာ၌ ဒေါသအထူးလွှမ်းမိုး၍ ဆုတ်ယုတ်လာရခြင်းဖြစ်လျှင် အဆုံးသတ် ခုနစ်ရက်အတွင်းမှာ “အချင်းချင်း လက်နက်တို့ဖြင့် သတ်ဖြတ်၍” မကောင်းသူတွေမှန်သမျှ သေကျေပျက်စီးကြရ၏။
ထိုကပ်ကို သတ္ထန္တရကပ်ဟူ၍ ခေါ်၏။
(ဝိသုဒ္ဓိမဂ်မဟာဋီကာ အလိုအားဖြင့်.. လောဘ အထူးလွှမ်းမိုးလျှင် ရောဂန္တရကပ်၊ ဒေါသ အထူးလွှမ်းမိုးလျှင် သတ္ထန္တရကပ်၊ မောဟ အထူးလွှမ်းမိုးလျှင် ဒုဗ္ဘိက္ခန္တရကပ်တိုက်၍ မကောင်းသူများ သေကျေပျက်စီးကြ၏။
) ဤသို့ တက်ကပ် ဆုတ်ကပ် တစုံတစုံကို အန္တရကပ် တကပ်တကပ်ဟု ခေါ်ရ ခြင်းမှာ ဝိဝဋ္ဋဋ္ဌာယီ အသင်္ချေယျကပ်ကြီး အဆုံးသတ်တွင် မီး ရေ လေတို့ဖြင့် အလုံးစုံ မပျက်မီအတွင်း အသက်ဆယ်နှစ်တမ်းသို့ ရောက်တိုင်းရောက်တိုင်း ငတ်မွတ်ခြင်းဘေး ရောဂါဘေး လက်နက်ဘေးတို့ဖြင့် မကောင်းသူတွေမှန်သမျှ သေကျေပျက်စီးကြသည်ကိုစွဲ၍ အကြီးအကျယ် မပျက်စီးမီ အကြားအကြား၌ဖြစ်သော ပျက်စီးပြောင်းလဲခြင်း အချိန်ကာလဟု ဆိုလိုသည်။
တင်စား၍ပြောဆိုသော စကား ဤအန္တရကပ်များ၏ အဆုံးသတ် ခုနစ်ရက်အတွင်း ကျရောက်သည့်ဘေးကို အစွဲ ပြုကာ… ရောဂန္တရကပ် သတ္ထန္တရကပ် ဒုဗ္ဘိက္ခန္တရကပ်ဟူသော အမည်များကို ဆယ်နှစ်တမ်းမတိုင်မီ ကာလအတွင်း (တကမ္ဘာလုံးအနှံ့မဟုတ်ပဲ) အချို့သော မြို့ရွာဒေသတို့၌ ကူးစက်တတ်သော ရောဂါဖြစ်ပွါးနေခဲ့လျှင် ထိုမြို့ရွာဒေသမှာ ရောဂန္တရကပ်တိုက်နေသည်ဟူ၍၎င်း..၊ စစ်မက်တိုက်ခိုက်ခြင်း ဖြစ်ပွါးနေခဲ့လျှင် ထိုမြို့ရွာဒေသမှာ သတ္ထန္တရကပ် တိုက်နေသည်ဟူ၍၎င်း...၊ ငတ်မွတ်ခေါင်းပါးခြင်းဘေး ဆိုက်နေခဲ့လျှင် ထိုမြို့ရွာဒေသမှာ ဒုဗ္ဘိက္ခန္တရကပ် တိုက်နေသည်ဟူ၍၎င်း… ပြောဆိုလေ့ရှိကြ၏။
ထိုသို့ ပြောဆိုခြင်းမှာ အန္တရကပ်အစစ်၏ ဖြစ်ပျက်ပုံအခြေအနေနှင့် တူသည်ကို အစွဲပြုကာ တင်စား၍ပြောဆိုသော စကားမျှသာ ဖြစ်၏။
ဘုရားရှိခိုးဆုတောင်းများ၌ “အပါယ်လေးပါး ကပ်သုံးပါး”ဟု သုံးနှုန်းထားသော စကားမှာလည်း ဤတင်စားပြောဆိုရသေ၁ ကပ်ကိုသာ ဆိုလို၏။
ဤပြဆိုခဲ့သော တက်ကပ် ဆုတ်ကပ် အစုံဖြစ်သည့် အန္တရကပ်ပေါင်း ခြောက်ဆယ့်လေးကပ်ရှိလျှင် ဝိဝဋ္ဋဋ္ဌာယီ အသင်္ချေယျကပ်တခု ကုန်ဆုံးတော့၏။
သံဝဋ္ဋအသင်္ချေယျကပ် သံဝဋ္ဋဋ္ဌာယီအသင်္ချေယျကပ် ဝိဝဋ္ဋအသင်္ချေယျကပ်တို့၌ကား… သတ္တဝါများ (လူ့ပြည် နတ်ပြည်၌) မရှိခြင်းကြောင့် တက်ကပ် ဆုတ်ကပ် အစုံတည်းဟူသော အန္တရကပ်တို့ဖြင့် မသတ်မှတ် မပိုင်းခြားရသော်လည်း ထိုအသင်္ချေယျကပ်ကြီး တခုတခုလျှင် အန္တရကပ် ခြောက်ဆယ့်လေးကပ်စီခန့်ပင် ကာလရှည်လျားသဖြင့် ဝိဝဋ္ဋဋ္ဌာယီအသင်္ချေယျကပ်နှင့် အချိန်ကာလ တူညီမျှကြသည်ဟု မှတ်ယူအပ်၏။
မဟာဗုဒ္ဓဝင် ပထမတွဲ (ပဌမပိုင်း) မင်းကွန်းဆရာတော် ကိုးကား Category:ဗုဒ္ဓဘာသာ ကဏ္ဍ:ဗုဒ္ဓဘာသာ ဝေါဟာရများ ကဏ္ဍ:ပါဠိဝေါဟာရများ။
Kyoto Prefectural University of Medicine Kawaramachi campus main entrance.An old photo of Kyoto Prefectural University of Medicine (before 1951) ကျိုတိုစီရင်စုဆေးတက္ကသိုလ် (京都府立医科大学, Kyoto furitsu ika daigaku) သည် ဂျပန်နိုင်ငံ၊ ကျိုတိုစီရင်စု၊ ကျိုတိုမြို့တွင် တည်ရှိသည့် အစိုးရဆေးတက္ကသိုလ်တစ်ခု ဖြစ်သည်။
ကျောင်းကို ၁၈၇၂ ခုနှစ်တွင် တည်ထောင်ခဲ့သည်။
၁၉၂၁ ခုနှစ်တွင် တက္ကသိုလ်တစ်ခုအဖြစ် သတ်မှတ်ခြင်း ခံခဲ့ရသည်။
ကျိုတိုစီရင်စုဆေးတက္ကသိုလ်သည် "ကျိုတိုတက္ကသိုလ်" သို့မဟုတ် "ခယောဒိုင်း" နှင့် မတူပေ။
ကျိုတိုစီရင်စုဆေးတက္ကသိုလ်သည် ခမိုမြစ်ဘေးတွင် တည်ရှိသည်။
ကျိုတိုစီရင်စုဆေးတက္ကသိုလ်ဆေးရုံ thumb|Kyoto Prefectural University of Medicine Iconic "Leaping Stones" across the Kamo river provide a quick race across the water outside of monsoon season. ကျိုတိုစီရင်စုဆေးတက္ကသိုလ်ဆေးရုံ (京都府立医科大学附属病院) သည် ၁၈၇၂ တွင် စတင်တည်ထောင်ခဲ့ပြီး ခန်ဆိုင်းဒေသတွင် ရှည်လျားသည့်သမိုင်းကြောင်းရှိသည့် ဆေးရုံတစ်ခုလည်း ဖြစ်သည်။
ဤဆေးရုံကို မဲဂျိခေတ်ပြုပြင်ပြောင်းလဲမှုများလုပ်ဆောင်ပြီး ၄ နှစ်ကျော်အကြာတွင် တည်ထောင်ခဲ့ခြင်း ဖြစ်သည်။
ဒေသခံများ၏ တောင်းဆိုမှုများကြောင့် အနောက်နိုင်ငံမှဆေးဝါးများကို ပိုမိုရယူသုံးစွဲနိုင်သည့် ဒေသတွင်းဆေးရုံတစ်ခုနှင့် လေ့ကျင့်ရေးဆေးရုံတစ်ခုကို တည်ဆောက်ရန် အစိုးရသည် များစွာကူညီထောက်ပံ့ခြင်း မပြုနိုင်ခဲ့ပေ။
ထို့အတွက်ကြောင့် ဒေသခံများသည် လုပ်ငန်းရှင်များ၊ ဘုရားကျောင်းများနှင့် အခြားသောနေရာများစွာမှ ပါဝင်ငွေများဖြင့် နောက်ဆုံးတွင် ဆေးရုံကို အပြီးသတ်နိုင်ခဲ့ကြသည်။
ထိုအချိန်မှစတင်ကာ ဤဆေးရုံသည် ကင်ဆာရောဂါများကို အဓိကကုသပေးသည့် ဆေးရုံတစ်ခု ဖြစ်လာခဲ့သည်။
ကလေးသူငယ်များတွင် ဖြစ်ပွားသည့်ကင်ဆာများကို တစ်နိုင်ငံလုံးအတိုင်းအတာအနေဖြင့် ကုသပေးသည့် ဆေးရုံ ၁၅ ခုထဲတွင် ဤဆေးရုံလည်း ပါဝင်လာခဲ့သည်။
တက္ကသိုလ် Kyoto Prefectural University of Medicine outpatient ward/clinical education building. တက္ကသိုလ်ကို အပိုင်းနှစ်ခု ခွဲခြားထားသည်။
၎င်းနှစ်ခုမှာ ဆေးပညာရပ်များသင်ကြားပေးသည့် ကျောင်းနှင့် သူနာပြုပညာရပ်များကို သင်ကြားပေးသည့်ကျောင်း ဖြစ်သည်။
နှစ်စဉ် ဆေးပညာရပ်သင်တန်းသို့ တက်ရောက်သည့်ကျောင်းသားအရေအတွက်သည် ၁၀၀ ကျော်ရှိပြီး သူနာပြုပညာရပ်ကို သင်ကြားသည့်ကျောင်းသားပေါင်းသည် ၇၅ ဦးမှ ၈၀ ဦးအထိ ရှိသည်။
ဤတက္ကသိုလ်သည် ဂျပန်နိုင်ငံတွင် အစိုးရက အထောက်အပံ့ပေးထားသည့် တက္ကသိုလ်များထဲတွင် တတိယမြောက်သက်တမ်းအရင့်ဆုံးတက္ကသိုလ်တစ်ခုလည်း ဖြစ်သည်။
တက္ကသိုလ်၏ ပင်မရည်မှန်းချက်မှာ ဆေးပညာရပ်ဆိုင်ရာဗဟုသုတများနှင့် နည်းပညာများကို ကျိုတိုစီရင်စုတွင်သာမက ၄၆၀၀ စတုရန်းကီလိုမီတာကျယ်ဝန်းသည့် ဂျပန်တစ်နိုင်ငံလုံးကို ဖြန့်ကျက်သင်ကြားပေးရန် ဖြစ်သည်။
၁၉၇၁ ခုနှစ်တွင် ဤတက္ကသိုလ်၏ ကျန်းမာရေးစောင့်ရှောက်မှုစင်တာကို တည်ထောင်ခဲ့သည်။
သူနာပြုကျောင်း thumb|Kyoto Prefectural University of Medicine administration building was once the university library. The current library is across the street together with the Nursing School on the Hirokoji campus. သူနာပြုကျောင်းကို ၁၈၈၉ တွင် တက္ကသိုလ်၏ သားဖွားကျောင်းတစ်ခုအဖြစ် တည်ထောင်ခဲ့သည်။
အချိန်ကြာညောင်းလာသည်နှင့်အမျှ တက္ကသိုလ်သည်သည် အမည်များစွာပြောင်းလဲခဲ့ပြီး "ကျိုတိုစီရင်စုဆေးတက္ကသိုလ် - သားဖွားနှင့်သူနာပြုကျောင်း" ဟုသည့် အမည်သို့ ပြောင်းလဲခဲ့သည်။
၂၀၁၁ ခုနှစ်တွင် ကင်ဆာလူများအတွက်သင်ကြားပေးသည့် သူနာပြုသင်တန်းကိုလည်း ထည့်သွင်းသင်ကြားခဲ့သည်။
ကလေးဆေးပညာသုတေသနအင်စတီကျု ကလေးဆေးပညာသုတေသနအင်စတီကျု ကို ၁၉၇၉ ခုနှစ်တွင် စတင်ခဲ့ပြီး ကလေးများတွင် ဖြစ်ပွားတတ်သည့် ရောဂါများနှင့်ပတ်သက်ပြီး သုတေသနပြုခဲ့ကြသည်။
thumb|Kyoto Prefectural University of Medicine Ryobo-In monument was erected to celebrate the opening of the original hospital building on July 18th 1880. The Institute of Kyoto Prefectural University of Medicine, as it was originally known, was modeled on the design of Leipzig University Hospital in Germany, and was one of the best medical establishments in Japan at that time. ကျောင်းသားဟောင်းများ Hitoshi Okamura Kazuki Ōmori Tatsu Tanaka ပြင်ပလင့်များ ကိုးကား ကဏ္ဍ:ကျိုတိုစီရင်စုရှိ တက္ကသိုလ်နှင့် ကောလိပ်များ။
ယုဂ (န) [ယုဇ+ဏ။
၆၂၃။
၅၅၄။
] ကတ-စသော ယုဂ် ၄-မျိုး။
ယုဂန္တေ ဝိယ လောကံ သာ၊ ဇာလာ မာလာကုလံ အကာ။
အပ၊၂၊၂၁၃။
ကပ္ပမ္ပိ ယုဠေ ယုဂံ။
ဓာန်၊၈၈၂။
(အမရ။
၂၃-၄။
ဟူသော စကားလုံးကို တိပိဋကအဘိဓာန်၌ အောက်ပါအတိုင်း ရှင်းပြထားသည်။
ထောမ၊ မေဒိနီ—တို့၌ (ပု) ‌ထမ်းပိုး။
(န) (၁) ကတ-စသောယုဂ် ၄-မျိုး။
(၂) အစုံ၊ (၃) လေးတောင်အတိုင်း အရှည်ပမာဏ။
(၄) ဝုဒ္ဓိမည်သောဆေး-ဟု လာ၏။
ကောတ္ထုဘ၌ (န) (၁) အစုံ။
(၂) ကတ-စသော ယုဂ် ၄-မျိုး။
(၃) ဟိန္ဒီဘာသာ ပါဆာခေါ်သော ကြွေအံကစားနည်း မျိုး ကစားရာ၌ တအိမ်တည်း ထိုင်သောဇယ် (သို့မဟုတ်) အံစာနှစ်ခု။
(၄) ကြာသပတေး ဂြိုဟ်တစ်ရာသီတွင် ၅-နှစ်နေသောကာလ။
(၅) သာမန်ကာလ။
(၆) ဆွေမျိုးအစဉ် အဆက်။
(၇) လေးခု သင်္ချာ-ဟုလာ၏။
-ဗြီဟတ်၌ကား(တိ) နှစ်ခု သင်္ချာဟု အထူးလာ၏။
အာဒါသ၌လည်း (န) ဣဒ္ဓိ, သိဒ္ဓိ-ခေါ်သော ဆေးနှစ်မျိုး-ဟု အထူးလာသေး၏။
) ကတ-စသောယုဂ် ၄-မျိုးကား (၁) ကတယုဂ်(သို့မဟုတ်)သစ္စယုဂ်။
(၂) တြေတာယုတ် =တေတာယုဂ် (၃) ဒွါပရယုဂ်။
(၄) ကလိယုဂ်-ဟု ၄-မျိုးရှိသည်။